alexandrainst/scandi-wiki huggingface dataset:
Ryggefjorden i Måsøy

Ryggefjorden (samisk Čielgevuotna) er ein fjordarm av Kobbefjorden i Måsøy kommune i Troms og Finnmark. Fjorden strekkjer seg 10 km sørvestover til Vesterbotnen.

Fjorden har innløp mellom Slottet i nord og Avløysinga i sør. Heilt inst i fjorden ligg eit lite fiskevær kalla Hamna. Ryggefjorden har forholdsvis rette fjordsider og i kvart «hjørne» i botn av fjorden går to små fjordarmar vidare i kvar sin retning. Vesterbotnen går sørvestover, medan Austerbotnen går søraustover. Fjorden er 242 meter på det djupaste, eit stykke inn i fjorden.

Fjordar i Måsøy
Kobbefjorden i Måsøy

Kobbefjorden (samisk Gáhppovuotna) er ein fjord i Måsøy kommune i Troms og Finnmark. Fjorden strekkjer seg 20 km sørover til botn av Vesterbotnen.

Fjorden har innløp mellom Kjerringberget i vest og Stikkelvågnæringen i aust. Like innanfor munningen går Ryggefjorden 10 km sørvestover frå vestsida. Store Kobbøya ligg litt aust for innløpet til denne fjordarmen. Nesten heilt inst i fjorden ligg Lille Kobbøya, og like sør for denne deler fjorden seg i Vesterbotnen i sørvest og Austerbotnen i søraust. Fjorden er 217 meter på det djupaste, heilt ytst i fjorden. 

Heilt inst i fjorden ligg to små busetnader. Kobbstein ligg på austsida av Vesterbotnen og Kjerringvik ligg inst i vika med same namn like aust for Vesterbotnen.

Fjordar i Måsøy
Vannfjorden

Vannfjorden (nordsamisk Vaddavuotna, annan skrivemåte Vassfjorden) er ein fjord på sørvestsida av Magerøya i Nordkapp kommune i Troms og Finnmark. Fjorden strekkjer seg 7,5 km nordaustover til Austerbotn i botn av fjorden.

Fjorden har innløp mellom Vassfjordnæringen i nord og Straumsnesnæringen i sør. Fjorden har fleire små bukter langs fjordsidene. I den indre delen finn ein Kobbeholet, Vesterbotn, Austerbotn og Svartholet. 

Fjorden er 163 meter på det djupaste, om lag midtfjords heilt ytst. Det er ingen busetnader ved fjorden.

Kjelder

Fjordar i Nordkapp
Lyngpollen

Lyngpollen er ein fjord på vestsida av Magerøya i Nordkapp kommune i Troms og Finnmark. Fjorden strekkjer seg 2,5 km austover til Austerbotn i botn av fjorden.

Fjorden har innløp mellom Trollklubben i nord og Daudmanneset i sør. Fjorden er 41 meter på det djupaste, heilt ytst i fjorden. Den inste delen av fjorden er grunn og smal, om lag 75 til 150 meter brei. 

Det er ingen busetnader ved fjorden.

Fjordar i Nordkapp
Russepollen

Russepollen er ein fjord på Magerøya i Nordkapp kommune i Troms og Finnmark. Fjorden strekkjer seg 2,5 km sørover til botn av fjorden.

Fjorden har innløp mellom Bukkholmen i vest og Lysøynæringen i aust og ligg like aust for Gjesvær. I tillegg til Bukkholmen grenser fjorden til Melkøya og Store Nordøya på vestsida. Russepollen er 35 meter på det djupaste, om lag midtfjords. 

Det er ingen busetnader ved fjorden.

Fjordar i Nordkapp
Tufjorden på Magerøya

Tufjorden (samisk Irevuotna) er ein fjord på nordvestsida av Magerøya i Nordkapp kommune i Troms og Finnmark. Fjorden ligg på sørsida av halvøya der sjølve Nordkapp og Knivskjellodden ligg på og strekkjer seg 12 km søraustover til fiskeværet Tufjorden i botn av fjorden.

Fjorden har innløp mellom Likholmen i nord og Lysøynæringen i sør. Like aust for Lysøynæringen ligg den vesle fjordarmen Gampollen. Litt lenger aust strekkjer Risfjorden seg søraustover. Fjorden er 129 meter på det djupaste, like nord for Risfjorden.

Fjordar i Nordkapp
Risfjorden ved Tufjorden

Risfjorden (samisk Rissevuotna) er ein fjordarm av Tufjorden på Magerøya i Nordkapp kommune i Troms og Finnmark. Fjorden strekkjer seg 1,9 km sørover til det veglause fiskeværet Risøyfjorden i botn av fjorden.

Fjorden har innløp mellom Risfjordskjeret i vest og Litlekneet i aust. Risøyfjorden er 45 meter på det djupaste, heilt ytst i fjorden. 

Det er ingen andre busetnader ved fjorden bortsett frå Risøyfjorden heilt inst.

Fjordar i Nordkapp
Sandstrandfjorden

Sandstrandfjorden er ein fjord på nordsida av Magerøya i Nordkapp kommune i Troms og Finnmark. Fjorden ligg på vestsida av Knivskjellodden og er den nordlegaste fjorden i Noreg om ein ser bort frå Svalbard. Han strekkjer seg 3,5 km sørover til botn av fjorden.

Fjorden har innløp mellom Kjerkeneset i vest og Knivskjellodden i aust. Den inste halvdelen av fjorden er særs grunn, berre om lag 3-7 meter. Lenger ute i fjorden, nær Knivskjellodden, er han derimot nær 45 meter djup. 

Det er ingen busetnader ved fjorden.

Kjelder 

Fjordar i Nordkapp
Sandfjorden ved Nordkapp

Sandfjorden er ein fjord på Magerøya i Nordkapp kommune i Troms og Finnmark. Fjorden ligg inst i Knivskjellbukta som ligg mellom Knivskjellodden og sjølve Nordkapp. Han strekkjer seg 1,8 km sørover til botn av fjorden.

Fjorden har innløp mellom Ørnberget i vest og Avløysa i aust. Sandfjorden er 28 meter på det djupaste, ytst i fjorden. 

Det er ingen busetnader ved fjorden.

Fjordar i Nordkapp
Decize

Decize er ein kommune i departementet Nièvre, i Frankrike.

Nièvre
Vestfjorden ved Nordkapp

Vestfjorden er ein fjord på Magerøya i Nordkapp kommune i Troms og Finnmark. Fjorden ligg like aust for sjølve Nordkapp og strekkjer seg 6,5 km sørvestover til botn av den vesle Mefjorden.

Fjorden har innløp mellom Nordkapp i vest og Store Stikka i aust. Det kjende landemerket Hornet ligg på vestsida av fjorden. I den ytre delen av fjorden er det berre holmane Store og Litle Stikka som markerer den austlege grensa, men lenger inn går fjorden inn på vestsida av Børneset. På austsida av Børneset går Risfjorden inn til Skarsvåg. Inst i Vestfjorden deler Støvelneset fjorden i to. Vestfjorden held fram på vestsida til botn, medan Mefjorden går på austsida av neset. Ved Mefjorden ligg òg landemerket Kjerkeporten. 

Inst i Mefjorden ligg det eit hus, men elles er det ingen bygg ved fjorden.

Fjordar i Nordkapp
Mefjorden ved Nordkapp

Mefjorden er ein fjordarm av Vestfjorden, som ligg like ved sjølve Nordkapp, på Magerøya i Nordkapp kommune i Troms og Finnmark. Fjorden strekkjer seg 1 km sørover til botn av fjorden, som ligg like vest for Skarsvåg.

Fjorden har innløp mellom Støvelneset i vest og Børneset i aust. Det kjende landemerket Kjerkeporten ligg på austsida av fjorden. Inst i fjorden ligg eit lite bruk, som er den einaste busetnaden ved fjorden.

Fjordar i Nordkapp
Risfjorden ved Skarsvåg

Risfjorden er ein fjord på nordsida av Magerøya i Nordkapp kommune i Troms og Finnmark. Fjorden strekkjer seg 3,5 km sørvestover til fiskeværet Skarsvåg i botn av fjorden.

Fjorden har innløp mellom Børneset i vest og Reinskinneset i aust. Heilt ytst på austsida av fjorden ligg vågen Lille Skarsvåg. Ytst i fjorden ligg òg holmane Lille Skikka, Barden og Rusholmen. Skarsvåg ligg på vestsida, nesten heilt inne i fjorden. Fjorden er 48 meter på det djupaste, like ut frå Lille Skarsvåg. 

Vest for Børneset går Vestfjorden, medan Kaldfjorden ligg aust for Reinskinneset.

Fjordar i Nordkapp
Durban

Durban (zulu: iTheku) er ein by på austkysten av Sør-Afrika. Byen er Sør-Afrikas nest største med eit innbyggartal på 3,2 millionar. Durban har stor utstrekning fordi byen i større grad enn andre sørafrikanske byer har stor utbygging av villaer og mindre slum.

Durban er største by i provinsen KwaZulu-Natal og har Afrikas travlaste hamn. Byen har også stor turisme som følgje av subtropisk klima og gode strender for bading, og ikkje minst for surfing.

Kjelder 

Byar i Sør-Afrika
Hamnebyar i Afrika
Kaldfjorden på Magerøya

Kaldfjorden er ein fjord på nordsida av Magerøya i Nordkapp kommune i Troms og Finnmark. Fjorden strekkjer seg 2,5 km sørover til botn av fjorden.

Fjorden har innløp mellom Reinskinneset i vest og Skinnstakknæringen i aust. På vestsida av Reinskinneset ligg Risfjorden. Fjorden er 34 meter på det djupaste, heilt ytst i fjorden. 

Det er ingen busetnader ved fjorden.

Fjordar i Nordkapp
Kamøyfjorden

Kamøyfjorden (samisk Gappevuotna) er ein fjord på nordaustsida av Magerøya i Nordkapp kommune i Troms og Finnmark. Fjorden strekkjer seg 14 km sørvestover til Skipsfjord i botn av fjorden.

Fjorden har innløp mellom Beinviknæringen i nordvest og Hellnes i søraust. Like sør for Kamøyfjorden ligg Honningsvåg. Store Kamøya er ei som ligg midt i fjorden nesten heilt inne i fjorden. På innsida av øya ligg fiskeværet Kamøyvær. Her vert fjorden òg delt i to, Duksfjorden går på nordsida av øya, medan Skipsfjorden går på sørsida av øya og Skipsfjordneset. Kamøyfjorden er 153 meter på det djupaste, like nordvest for Hellnes. 

Europaveg 69 går langs den inste delen av sørsida.

Fjordar i Nordkapp
Duksfjorden

Duksfjorden (samisk Diksuvuotna) er ein fjordarm av Kamøyfjorden på Magerøya i Nordkapp kommune i Troms og Finnmark. Fjorden strekkjer seg 5,5 km vestover til Duken i botn av fjorden.

Fjorden har innløp mellom Bryggnæringen i nord og Store Kamøy i sør. Garden Duksfjord ligg på nordsida av fjorden. Rett innfor Store Kamøya ligg Litle Kamøya og sør for denne igjen ligg Kamøyvær. Fjorden er 110 meter på det djupaste, heilt ytst i fjorden. 

Mellom sjølve Magerøya og Litle Kamøya går den vesle fjordarmen Risfjorden sørover.

Fjordar i Nordkapp
Risfjorden ved Kamøyvær

Risfjorden er ein fjordarm av Duksfjorden på Magerøya i Nordkapp kommune i Troms og Finnmark. Fjorden strekkjer seg 2,5 km sørover til botn av fjorden.

Fjorden har innløp mellom Kriknes i vest og Litle Kamøya i aust. Fiskeværet Kamøyvær ligg på austsida av fjorden. Fjorden er 43 meter på det djupaste, like nordvest for Kamøyvær. 

Fv172 går langs austsida av fjorden.

Fjordar i Nordkapp
Skipsfjorden på Magerøya

Skipsfjorden (samisk Skiipavuotna) er ein fjord på Magerøya i Nordkapp kommune i Troms og Finnmark. Fjorden strekkjer seg 4 km vestover til Skipsfjord i botn av fjorden.

Fjorden har innløp mellom Skipsfjordneset i nordvest og Selvågklubben i søraust. Skipsfjorden ligg like nord for Honningsvåg. Honningsvåg lufthamn ligg på sørsida av fjorden. Skipsfjord ligg på nordsida av botn av fjorden, medan grenda Austerelva ligg på sørsida. Fjorden 101 meter på det djupaste, heilt ytst i fjorden. 

Europaveg 69 går langs sørsida av fjorden.

Fjordar i Nordkapp
Sarnesfjorden

Sarnesfjorden er ein fjord på søraustsida av Magerøya i Nordkapp kommune i Troms og Finnmark. Fjorden strekkjer seg 4,5 km nordvestover til Sarnespollen i botn av fjorden og kan reknast som ein fjordarm av Porsangerfjorden

Fjorden har innløp mellom Bismarhallen i vest og øya Store Altsula i aust. Fiskeværet Sarnes ligg på nordsida av fjorden og har gjeve fjorden namn. Ei rekkje viker dannar den indre delen av fjorden. Frå nord til sør finn ein Sarnespollen, Olearnsvika, Studentervika og Kobbholet. 

Europaveg 69 går langs delar av fjorden.

Fjordar i Nordkapp
Sorgfjorden

Sorgfjorden er ein fjord på austsida av Spitsbergen på Svalbard, om lag ni km lang og tre km brei ved munningen. Han munnar ut nord i Hinlopenstretet. Fjorden har vore mykje brukt som base for fangstfartøy og vitskaplege ekspedisjonar. Ved munningen av Sorgfjorden ligg Eolusneset med Eoluskrossen, som har fått namn etter ein kross på toppen. Etter innskrifta på krossen er det reist i 1855 av skippar C Holmgren på barken «Eolus» frå Bergen, som då var omgjeven av is. Det er 30 gravar på odden.

Sorgfjorden har truleg namn etter ei konflikt i 1693, då 40 nederlandske kvalfangstbåtar vart angripne av franskmenn, og 13 båtar vart kapra. Denne hendinga skjedde her eller i Lomfjorden.

Sjå òg
Hecla Hoek-bergartane

Kjelder 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
 The Place-names of Svalbard Norsk polarinstitutt 1942/2001 ISBN 82-90307-82-9

Fjordar på Svalbard
Hornsund

Hornsund er ein 30 km lang fjord på vestsida av Spitsbergen på Svalbard. Inst i fjorden forgreinar han seg i Samarinvågen, Brepollen og Burgerbukta. Fjorden er det naturlege skiljet mellom Sørkapp Land og resten av Spitsbergen. I Hornsund ligg det ein polsk vitskapeleg stasjon i Isbjørnhamna, først tatt i bruk i det internasjonale geofysiske året 1957-1958. Ved stasjonen bur det 25–30 menneske. Her blei det 1. februar 1990 oppretta eit norsk postkontor, 9177 Hornsund. Postkontoret blei lagt ned 20. september 2002.

I området rundt Hornsund finst ei rekke kulturminne. I Gåshamna har det vore utgravingar i eit kvalfangstanlegg frå 1600-talet.

Kjelder 

 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).

Bakgrunnsstoff 

Fjordar på Svalbard
Olav Øye

Olav Øye () var kommunikasjonssjef i European Students' Union i 2009 og 2010. I 2008-09 var han medlem i arbeidsutvalet i same organisasjon.

Øye kjem frå Orkdal, og har tidlegare vore leiar (2007-08) og internasjonalt ansvarleg (2006-07) i Studentenes Landsforbund (StL). Han er utdanna journalist frå Høgskulen i Volda.

Folk frå Orkdal
Norske journalistar
Dyrøybrua

Dyrøybrua er ei bru på fylkesveg 212 i Dyrøy kommune i Troms og Finnmark. Brua kryssar Dyrøysundet mellom Finnlandsneset på fastlandet og Ørnneset på Dyrøya. Brua vart opna 20. august 1994, og gav Dyrøya fastlandssamband. 

Dyrøybrua avløyste ferjestrekninga mellom Brøstadbotn og Langhamn.

Bakgrunnsstoff 
Denne artikkelen byggjer på «Dyrøybrua» henta frå Wikipedia på bokmål 31. mars 2008.

Bruer i Troms og Finnmark
Vegar i Dyrøy
Bruer opna i 1994
1994 i Noreg
Gisundbrua

Gisundbrua er ei fritt frambygg-bru på Fv86 i Senja kommune i Troms og Finnmark. Ho kryssar Gisundet vest for Finnsnes, og gjev vegsamband mellom Senja og fastlandet.

Brua vart opna 23. juni 1972. Ho er 1147 m lang, med lengste spenn 142,5 meter. Seglingshøgda er 41 meter, og brua har i alt 25 spenn. Brua vart bompengefinansiert og er nedbetalt no.

Sjå òg 
 Bruer i Noreg etter lengd

Bakgrunnsstoff 

Denne artikkelen byggjer på «Gisundbrua» henta frå Wikipedia på bokmål 31. mars 2008.

Vegbruer i Troms og Finnmark
Vegar i Senja
Bruer opna i 1972
1972 i Noreg
Kåfjorden ved Nordkapp

Kåfjorden (samisk Gávkevuotna) er ein fjord i Nordkapp kommune i Troms og Finnmark. Fjorden strekkjer seg 4,5 km sørover til Indre Kåfjord i botn av fjorden. Fjorden ligg på sørsida av Magerøysundet og kan reknast som ein fjordarm av Porsangerfjorden som ligg litt lenger aust. 

Fjorden har innløp mellom Kåfjordnova i vest og Svabergneset i aust. Bygda Kåfjord ligg på austsida av fjorden. Nord for Kåfjord ligg grenda Ytre Kåfjord. På vestsida av fjorden går den vesle fjordarmen Vesterpollen vestover. Inst i Vesterpollen startar Nordkapptunnelen som går under Magerøysundet til Magerøya. Fjorden er 55 meter på det djupaste, ved munningen. 

E69 går langs indre delar av fjorden.

Fjordar i Nordkapp
Lafjorden

For fjorden i Flekkefjord kommune sjå Lafjord.

 Lafjorden  (samisk Lávvárvuotna) er ein fjord i Nordkapp kommune i Troms og Finnmark. Fjorden strekkjer seg 8,5 km sørvestover til Námmegieddi i botn av fjorden.

Fjorden har innløp mellom Hysaksla i vest og Gamneset i aust. Laholmen er ei lita grend på austsida like innanfor innløpet. Frå botn av fjorden stikk Lafjordneset nordover i fjorden og deler han i to, Vester-Lafjorden og Auster-Lafjorden. Fjorden er 91 meter på det djupaste, like vest for Storholmen og Laholmen.

Fjordar i Nordkapp
Vester-Lafjorden

Vester-Lafjorden (samisk Lávvárvuotna) er ein fjordarm av Lafjorden i Nordkapp kommune i Troms og Finnmark. Fjorden strekkjer seg 4 km sørvestover til Námmegieddi i botn av fjorden.

Fjorden går langs heile vestsida av Lafjordneset. Aust for Lafjordneset går Auster-Lafjorden parallelt. Vester-Lafjorden deler seg igjen i to mindre delar, Rivdnjevuotna i vest og Námmi i aust. Det er spreidde busetnader ved fjorden, men ingen vegsamband. Fjorden er 87 meter på det djupaste, midt i fjorden eit stykke ut.

Fjordar i Nordkapp
Auster-Lafjorden

Auster-Lafjorden (samisk Beavŋa-Lávvár) er ein fjordarm av Lafjorden i Nordkapp kommune i Troms og Finnmark. Fjorden strekkjer seg 2 km sørover til munningen av Lafjordelva.

Fjorden går langs heile austsida av Lafjordneset. Vest for Lafjordneset går Vester-Lafjorden parallelt. Grenda Nordkroken ligg på vestsida av fjorden. Auster-Lafjorden er 47 meter på det djupaste, nesten heilt ytst i fjorden.

Fjordar i Nordkapp
Smørfjorden

Smørfjorden (samisk Smiervuotna) er ein fjordarm av Porsangerfjorden på nordsida av Bringsnes i Porsanger kommune i Troms og Finnmark. Fjorden strekkjer seg 8 km sørvestover til bygda Smørfjord i botn av fjorden.

Fjorden har innløp mellom Seljenes i nord og Ankervik i sør. Gardsbruka Solberg og Solbakken ligg på vestsida av fjorden. Sør for Solbakken ligg det smale sundet Straumen (samisk Rivdŋi) og delen av fjorden innfor sundet vert berre kalla Innsjøen. Her ligg bygda Smørfjord på vestsida heilt inst. I botn av fjorden ligg Nordeidet, eit om lag 800 meter breitt eid som går over til botn av Olderfjorden på andre sida. 

Fjorden er 120 meter på det djupaste, like sør for Seljeneset. Europaveg 69 går langs heile nordvestsida av fjorden.

Fjordar i Porsanger
Olderfjorden i Porsanger

Olderfjorden (nordsamisk Leaibevuotna, finsk Leipovuono) er ein fjordarm av Porsangerfjorden på sørsida av Bringsneset i Porsanger kommune i Troms og Finnmark. Fjorden strekkjer seg 7,5 km vestover til bygda Olderfjord i botn av fjorden.

Fjorden har innløp mellom Indre Bringsnes i nord og Langøya i sør. Olderfjord ligg i den sørlege delen av botnen, medan Djupbukta og Risskjåbukta ligg lenger nord. Frå Risskjåbukta er det berre 800 meter over Nordeidet til botn av Smørfjorden som går på nordsida av Bringsneset. Fjorden er 72 meter på det djupaste, om lag midtfjords om lag halvvegs inn i fjorden.

E6 går langs sørsida av fjorden, medan E69 går nordover langs botn.

Fjordar i Porsanger
Ytre Billefjord

Ytre Billefjord (samisk Gorbovuotna, finsk Korpivuono) er ein fjordarm av Porsangerfjorden i Porsanger kommune i Troms og Finnmark. Fjorden strekkjer seg 3 km sørvestover til grenda med same namn i botn av fjorden.

Fjorden har innløp mellom Båtneset i nordvest og Guoskat i søraust og ligg på nordsida av neset Klubben (samisk Kluppunjárga). Det ligg fleire gardsbruk langs den indre delen av fjorden. Fjorden er 55 meter på det djupaste, heilt ytst i fjorden. Frå botn av fjorden og om lag 500 meter utover er han derimot berre 1-2 meter djup. 

Europaveg 6 går langs nordvestsida av fjorden.

Fjordar i Porsanger
Indre Billefjord

Indre Billefjord (nordsamisk Billávuotna, finsk Pillavuono) er ein fjordarm av Porsangerfjorden i Porsanger kommune i Troms og Finnmark. Fjorden strekkjer seg 4 km sørvestover til bygda med same namn i botn av fjorden.

Fjorden har innløp mellom Kovasholmen i nord og Ránobákti i sør og ligg på sørsida av neset Klubben (samisk Kluppenjárga). Ytst i fjorden ligg øya Billásullot. Det ligg fleire gardsbruk langs begge sider av fjorden, som Mikkeljord på nordsida og Oppgård på sørsida. Fjorden er 91 meter på det djupaste, heilt ytst i fjorden. Den indre delen av fjorden er langgrunn.

E6 går langs nordvestsida av fjorden.

Fjordar i Porsanger
Vesterbotn

Vesterbotn (samisk Leavdnjavuotna, finsk Lemmivuono) er ein fjordarm i botn av Porsangerfjorden i Porsanger kommune i Troms og Finnmark. Fjorden strekkjer seg 12 km sørover til Lakselv i botn av fjorden.

Fjorden går langs heile vestsida av Oldereidneset og har innløp mellom Stabbursnes i nordvest og Reassetnjárga i søraust. Fjorden er særs grunn, særleg langs sidene og i den ytre halvdelen der han berre er opp mot 8 meter på det djupast. Banak flyplass ligg sør i fjorden, og like nord for denne er fjorden opp mot 27 meter djup, som er det djupaste punktet i fjorden. Rullebana på flyplassen strekkjer seg nesten ein kilometer utover i fjorden. Her gjer fjorden ein liten sving austover og så sørover igjen på austsida av Banak. Denne delen av fjorden vert kalla Brennelvfjorden. 

E6 går langs vestsida av fjorden, medan Fv181 går langs austsida av Brenneelvfjorden. Inst i Brennelvfjorden ligg Brennelv og Lakselv. Lakselva munnar ut i fjorden vest for flyplassen.

Fjordar i Porsanger
Brennelvfjorden

Brennelvfjorden (samisk Lavttevuotna, finsk Lohtivuono) er ein fjordarm av Vesterbotn og Porsangerfjorden i Porsanger kommune i Troms og Finnmark. Fjorden strekkjer seg 4 km sørover til Lakselv i botn av fjorden.

Fjorden ligg på vestsida av Oldereidneset og har innløp mellom Langneset i nord og Banakneset i sør, like ved Banak flyplass. Grenda Skogende ligg på austsida av fjorden. Inst i fjorden ligg grenda Brennelv, som fjorden er kalla opp etter, i aust, medan tettstaden Lakselv ligg i vest. Fjorden er 24 meter på det djupaste, heilt ytst i fjorden, og har langgrunne strandsoner. 

Riksveg 98 går langs den indre delen av fjorden, medan Riksveg 892 går langs vestsida og Fv181 går langs austsida.

Fjordar i Porsanger
Lene Conradi

Lene Øistesø Winger Conradi  () er ein norsk politikar for Høgre som har vore ordførar i Asker kommune sidan 2007. Ho er den fyrste kvinnelege ordføraren i Asker. Conradi er utdanna jurist, og var før ho blei ordførar politisk rådgjevar for ordføraren i Oslo, Per Ditlev-Simonsen. Ho blei vald inn i Asker kommunestyre i 1995 og var gruppeleiar for Høgre i perioden 2003-2007.

Conradi har som ordførar lagt stor vekt på moderniseringa av rolla til kommunen og nye kommunikasjonsformar med innbyggjarane i Asker. Ho har innført månadlege opne møte med innbyggjarane (Lene-timen), chat-basert kontakt med kommunen, og Askerdialogen. I 2012 vann Asker Entreprenørskapsprisen for sin integrasjon av entreprenørskap i undervising. Kommunen har føretatt ei strategisk satsing på bredband og digitale tenester som i 2012 tok Asker til topps i ei nordisk rangering av IKT-politikken til byare i Noreg, Sverige og Danmark.

Kjelder

Ordførarar i Asker
Høgreordførarar i Akershus
Folk frå Asker
Østerbotn

Østerbotn eller Austerbotn (samisk Soggovuotna, finsk Sokkuvuono) er ein fjordarm av inst i Porsangerfjorden i Porsanger kommune i Troms og Finnmark. Fjorden strekkjer seg 9 km sørover til Østerbotnhalsen i botn av fjorden, eit lite stykke aust for Lakselv. 

Fjorden går langs austsida av Oldereidneset og har innløp mellom Gáhkkorláttonjárga i vest og Store Bjørnnes i aust. På andre sida av Oldereidneset ligg Vesterbotn og Brennelvfjorden. Austerbotn er mykje djupare enn den grunne Vesterbotn og er 106 meter på det djupaste, eit godt stykke ut i fjorden. Det ligg fleire mindre busetnader langs fjorden, som Handelsbukt og Fluberg på austsida, og Hamnbukt på vestsida. 

Riksveg 98 går langs botn og austsida av fjorden.

Fjordar i Porsanger
Jan Mærli

Jan Mærli () var ordførar i Aurskog-Høland kommune frå 2007 til 2015. Han representerer Arbeidarpartiet.

Ordførarar i Aurskog-Høland
Ap-ordførarar i Akershus
Geir Austvik

Geir Austvik () er ein tidlegare norsk fotballspelar som spelte for Brann i fyrste del av 1980-talet. Under cupfinalen i 1982, då Brann blei noregsmeister etter å ha vunne 3–1 over Molde, scora Geir Austvik Branns fyrste mål.

Norske fotballspelarar
Folk frå Tysnes
Lukksund bru

Lukksund bru er ei fritt frambygd bru i betong som går over Lukksundet mellom kommunane Bjørnafjorden og Tysnes i Vestland. Brua er 316 meter lang og har lengste spenn på 175 meter. Brua er ein del av riksveg 49, og vart opna 4. oktober 1986.

Kjelder

Vegbruer i Vestland
Vegar i Tysnes
Vegar i Bjørnafjorden
1986 i Noreg
Bruer opna i 1986
Betongbruer
Fritt frambygg-bruer
Odd Reinsfelt

Odd Reinsfelt () var ordførar i Bærum kommune frå 1992 til 2011. Han representerte Høgre.

Kjelder

Ordførarar i Bærum
Høgreordførarar i Akershus